טימותי פוסו-מנסה

אוונס טימותי פוסו "טים" פוסו-מנסה (באנגלית: Evans Timothy Fosu "Tim" Fosu-Mensah; נולד ב-2 בינואר 1998) הוא כדורגלן הולנדי המשחק בעמדת המגן הימני והקשר האחורי בבאייר לברקוזן.

קריירה קבוצתית
טימותי פוסו-מנסה נולד וגדל באמסטרדם שבהולנד להורים מגאנה וכבר בגיל צעיר הצטרף למחלקת הנוער של אייאקס אמסטרדם. בשנת 2014, עבר פוסו-מנסה לאנגליה והצטרף לאקדמית הנוער של מנצ'סטר יונייטד. פוסו-מנסה החל לשחק בקבוצות הנוער של יונייטד בעמדות המגן, בלם והקשר. ב-28 בפברואר 2016, ערך פוסו-מנסה את הופעת הבכורה שלו במדי מנצ'סטר יונייטד ובפרמייר ליג כשעלה כמחליף בניצחון 2–3 של יונייטד על ארסנל. ב-2 במרץ, רשם פוסו-מנסה את הופעת הבכורה שלו בהרכב הראשון של מנצ'סטר יונייטד בניצחון 0–1 על ווטפורד.

ב-19 באוקטובר 2016, האריך פוסו-מנסה את חוזהו במנצ'סטר יונייטד בארבע שנים נוספות. ב-29 בספטמבר 2016, ערך פוסו-מנסה את הופעת הבכורה האירופית שלו במדי יונייטד כשעלה כמחליף בניצחון של מנצ'סטר יונייטד 1-0 על זאריה בשלב הבתים של ההליגה האירופית.

ב-10 באוגוסט 2017 הושאל פוסו-מנסה לקריסטל פאלאס. ב-12 באוגוסט ערך את הופעתו הבכורה בקבוצה בהפסד 0–3 להאדרספילד טאון.

ב-9 באוגוסט 2018 הושאל פוסו-מנסה לפולהאם.

קריירה בינלאומית
לאחר ששיחק בכל הנבחרות הצעירות של הולנד, הוא הצטרף לנבחרת הולנד עד גיל 21, וזאת לאחר שקיבל זימון גם מנבחרת גאנה הצעירה מפני שהוריו נולדו במדינה. מאז הוא קיים רק הופעה אחת במשחק ידידות של נבחרת הולנד עד גיל 21 נגד נבחרת אוסטריה עד גיל 21.

תארים
מנצ'סטר יונייטד
 הליגה האירופית: 2016/2017
 גביע ה-FA:

קישורים חיצוניים

כדורגלנים הולנדים
מגני כדורגל הולנדים
אמסטרדם: כדורגלנים
כדורגלני אייאקס
כדורגלני מנצ'סטר יונייטד
כדורגלני קריסטל פאלאס
כדורגלני פולהאם
כדורגלני באייר לברקוזן
כדורגלני נבחרת הולנד
ספורטאים הולנדים באנגליה
ספורטאים הולנדים בגרמניה
הולנדים שנולדו ב-1998